Diari Oficial de la Generalitat Valenciana


Sumari del DOGV 9105, del 11-06-2021 (2021/6338)

RESOLUCIÓ de 3 de juny de 2021, de la consellera d'Innovació, Universitats, Ciència i Societat Digital, per la qual es disposa l'anul·lació de l'apartat tercer, 2.b, de l'annex III de la Resolució d'1 d'agost de 2018, de la Conselleria d'Educació, Investigació, Cultura i Esport, en execució de la Sentència 134/2021, de 24 de febrer, de la Sala Contenciosa Administrativa, Secció 4a, del Tribunal Superior de Justícia de la Comunitat Valenciana, dictada en el recurs contenciós administratiu número 417/2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6338


Data del document
:   03-06-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Conselleria d'Educació, Investigació, Cultura i Esport
    * ajuda pública

RESOLUCIÓ de 3 de juny de 2021, de la consellera d'Innovació, Universitats, Ciència i Societat Digital, per la qual es disposa l'anul·lació de l'apartat tercer, 2.b, de l'annex III de la Resolució d'1 d'agost de 2018, de la Conselleria d'Educació, Investigació, Cultura i Esport, en execució de la Sentència 134/2021, de 24 de febrer, de la Sala Contenciosa Administrativa, Secció 4a, del Tribunal Superior de Justícia de la Comunitat Valenciana, dictada en el recurs contenciós administratiu número 417/2018. [2021/6338]  
Procediment ordinari número 4/000417/3464-ZN  
Assumpte: execució de sentència  
  
Vista la Sentència núm. 134/2021, de 24 de febrer, de la Sala Contenciosa Administrativa, Secció 4a, del Tribunal Superior de Justícia de la Comunitat Valenciana, en el recurs contenciós administratiu núm. 417/2018, la part dispositiva de la qual diu:  
  
«Dispositiva  
Estimar parcialment el recurs contenciós administratiu presentat per la Confederació Sindical de Comissions Obreres del País Valencià contra la Resolució del conseller d'Educació, Investigació, Cultura i Esport, d'1 d'agost de 2018, per la qual es convoquen per a l'exercici 2019 subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana. Es declara contrari a dret i s'anul·la l'apartat tercer, 2.b, de l'annex III. Es desestima el recurs en la resta. Sense imposició de les costes processals.»  
  
Sentència que ha sigut declarada ferma, segons consta en la comunicació del lletrat de l'Administració de justícia de 22 d'abril de 2021.  
Vist que la competència sobre les matèries a què correspon la resolució objecte de la sentència és atribuïda a la Conselleria d'Innovació, Universitats, Ciència i Societat Digital per l'article 12 del Decret 5/2019, de 16 de juny, del president de la Generalitat, resolc:  
  
  
Primer  
Executar la Sentència 134/2021, de 24 de febrer, de la Sala Contenciosa Administrativa, Secció 4a, del Tribunal Superior de Justícia de la Comunitat Valenciana, dictada en el recurs contenciós administratiu número 417/2018, disposant l'anul·lació de l'apartat tercer, 2.b, de l'annex III de la Resolució d'1 d'agost de 2018, de la Conselleria d'Educació, Investigació, Cultura i Esport, per la qual es van convocar, per a l'exercici 2019 subvencions del Programa per a la promoció de la investigació científica, el desenvolupament tecnològic i la innovació en la Comunitat Valenciana.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, podrà interposar-se recurs contenciós administratiu, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
Així mateix, podrà interposar-se recurs potestatiu de reposició, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Els terminis i els òrgans davant dels quals s'interposen aquests recursos s'indiquen a continuació:  
a) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
b) El recurs potestatiu de reposició haurà d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de publicar-se en el Diari Oficial de la Generalitat Valenciana.  
  
Alacant, 3 de juny de 2021. La consellera d'Innovació, Universitats, Ciència i Societat Digital: Carolina Pascual Villalobos.